|  |  |  |
| --- | --- | --- |
|  | **РЕПУБЛИКА БЪЛГАРИЯ****Агенция за социално подпомагане** |  |

**ЗАПОВЕД**

На основание чл. 5, ал. 1, т. 6 и т. 8 от Устройствения правилник на Агенция за социално подпомагане, чл. 59, ал. 1 от Административнопроцесуалния кодекс, чл. 21, т. 3, чл. 53, ал. 1, чл. 54, ал. 1, ал. 2 и ал. 5, § 31, ал. 1 и ал. 2 от ПЗР на Закона за социални услуги (ЗСУ), във връзка с чл. 78, ал. 1 от Правилника за прилагане на Закона за социални услуги (ППЗСУ) и чл.21 от ПМС № 13 от 29.01.2024 г. за изпълнение на държавния бюджет за 2024 г., подадено Заявление с вх. № 08-00-1777/29.01.2024 г. от кмета на община Разград, изготвена обосновка от Дирекция „ЗД“ и Дирекция „ФСДУС“ с № 30-17085/27.02.2024 г. за потвърждаване на обстоятелствата по § 31, ал. 2, т. 3 от ПЗР на ЗСУ за годината на първоначалното разкриване на услугата и писмо с вх. № 12-00-0869#1/09.11.2023 г. на Агенцията за качеството на социалните услуги,

**НАРЕЖДАМ:**

1. Давам предварително одобрение за създаване на социална услуга **„Преходно жилище“** на адрес: гр. Разград, ул. „Трапезица“ №1, **считано от 01.06.2024 година**, която се финансира от държавния бюджет, съгласно Националната карта на социалните услуги или друг еквивалентен документ/акт до нейното приемане, регламентиращ социалната услуга като делегирана от държавата дейност с осигурено финансиране, при условие, че необходимите средства за финансиране на социалната услуга са осигурени съгласно Закона за държавния бюджет на Република България за съответната календарна година.

2. Параметри на услугата по т. 1, които са финансово обезпечени със Закона за държавния бюджет на Република България за 2023 година:

* 1. Вид: **„Преходно жилище“;**
	2. Профил: **Специализирана социална услуга;**
	3. Адрес: **гр. Разград, ул. „Трапезица“ №1;**
	4. Брой потребители: **8 /осем/.**
1. Параметрите по т. 2 подлежат на съответно актуализиране при съобразяване на Закона за държавния бюджет на Република България за всяка следваща календарна година и/или при друга обоснована промяна на обстоятелствата, която е доказано финансово обезпечена.

**Мотиви:**

Със заявление по чл. 78, ал. 1 от ППЗСУ, община Разград инициира производство по издаване на заповед за предварително одобрение за създаване на нова социална услуга.

 Социалната услуга е изградена по Проект „Насърчаване на социалното приобщаване чрез доизграждане на социалната инфраструктура в община Разград за предоставяне на резидентни и съпътстващи услуги в общността за деца и младежи“ по Оперативна програма „Региони в растеж“ 2014-2020, ремонтирани са помещенията и е осигурено необходимото оборудване за създаването на услугата, която ще се предоставя на деца от 15 до 18 годишна възраст. Предвидено е финансирането на услугата да започне от 01.06.2024 г. г.

 Предвид приключването на дейностите по проекта, община Разград инициира производство по издаване на заповед за предварително одобрение за създаване на нова социална услуга, която да се финансира от държавния бюджет, като е посочено същото наименование, при запазване на капацитета и адреса, с цел осигуряване на устойчивост като делегирана от държавата дейност, без да се допуска прекъсване в предоставянето на социалната услуга.

Преходно жилище е специализирана социална услуга, която ще предоставя услугите по чл.15 от Закона за социалните услуги(ЗСУ) – резидентна грижа, застъпничество и посредничество, информиране консултиране. В оциалната услуга ще се организира ежедневието на потребителите, в зависимост от индивидуалните потребности за осигуряване на двадесет и четири часова грижа за посрещане на ежедневните потребности, осигуряване на подкрепа за водене на самостоятелен начин на живот. Изграждане на навици и умения, чрез които децата да се чувстват сигурни и готови за предприемане на следваща стъпка към интеграция в общността.

Дейностите по предоставяне на социалната услуга Преходно жилище ще се осъществяват от високо квалифицирани специалисти – 1 бр. ръководител, 1 бр. социален работник и 4 бр. хигиенисти, прилагащи индивидуален подход в работата си, според потребностите на децата.

Сградата, в която е разполажена социалната услуга „Преходно жилище“ е двуетажна и е публична общинска собственост. На първия етаж са обособени три спални помещения със съмостоятелен хигиенен възел за всяко едно от тях. На втория етаж са обособени кухня с всекидневна, дневна зза потребителите, стоя за персонала, мокро помещение, санитарно помощение. В социалната услуга е изградена и достъпна среда за лица с увреждания.

Агенцията за качеството на социалните услуги е изразила положително становище за съответствието на социалната услуга със стандартите за качество при съобразяване на §1, ал. 11 и §4 от Преходните и заключителни разпоредби на Наредбата за качеството на социалните услуги във връзка с чл. 15 от ЗСУ.

 Съгласно чл. 21 от Постановление № 13/29.01.2024 г. на Министерски съвет за изпълнение на държавния бюджет на Република България за 2024 г. са определени допълнителни средства за социалните услуги по приключили проекти по оперативни програми, които ще продължат да се предоставят през 2024 г. като делегирани от държавата дейности от датата, следваща приключването на финансирането им с европейски средства. Освен това посочената социална услуга е включена в Приложение № 4 към т. 4 от Решение № 847/28.11.2023 г. на Министерски съвет за изменение и допълнение на Решение № 346 на Министерски съвет от 2023 г. за приемане на стандарти за делегираните от държавата дейности с натурални и стойностни показатели през 2024 г.

 Необходимите средства ще бъдат осигурени на Община Разград за сметка на допълнителните средства за финансиране на социални услуги по приключили проекти на оперативни програми, а издадената заповед ще бъде включена в компенсирана промяна на бюджетните взаимоотношения на някои общини с централния бюджет за делегираните от държавата дейности във функция V „Социално осигуряване, подпомагане и грижи“ през 2024 г., съгласно чл. 21 от Постановление № 13/29.01.2024 г. на Министерски съвет за изпълнение на държавния бюджет на Република България за 2024 г

На основание чл. 81, ал. 3 от ППЗСУ, настоящата заповед за даване на предварително одобрение да се съобщи писмено на заявителя в срок до 3 работни дни от датата на издаването ѝ и да се сведе до знанието на съответните длъжностни лица.

Заповедта подлежи на оспорване по административен ред пред Министъра на труда и социалната политика в 14-дневен срок от получаването ѝ. При условията на чл. 148 от АПК, в същия срок заповедта може да се оспори и пред Административен съд – Разград и без да е изчерпана възможността за оспорването й по административен ред.

